Vizsgai búcsúzó
Megsegített a jó Isten
Kitartással, egészséggel.
Bezárul ma az iskolánk.
S mi elszállunk szerte-széjjel.

Itt hagyjuk kis iskolánkat,
A sok képet, a sok padot.
Jó tanító urunkat is.
Ki lelkünknek új fényt adott.

Aki minket, mint a kertész,
Virágmódra hajlítgatott,
Aki minket fáradsággal,
Szeretettel tanítgatott.

Közénk lát most a jó Isten.
Tudja, mi a szivünk álma:
Aki nekünk kincseket szórt:
Áldja, áldja, mindig áldja!

Jutalmazza boldogsággal
Hosszú élet örömével,
Kedves tanító urunkat
Áldja áldó két kezével! 

versek